**VÝZVA NA ÚČASŤ VO VEREJNOM PONUKOVOM   
KONANÍ NA ODPREDAJ MAJETKU –   
Linky na spracovanie káblov**

Vážený obchodný partner,

Jadrová a vyraďovacia spoločnosť, a.s. (ďalej len „predávajúci“) vyhlasuje verejné ponukové konanie na odpredaj majetku – linky na spracovanie káblov.

**1. ŠPECIFIKÁCIA PREDMETU PONUKOVÉHO KONANIA**

1. Predmetom odpredaja je nasledovný majetok:

* Linka na spracovanie káblov výrobca ELDAN

Zoznam jednotlivých zariadení a fotografie linky na spracovanie káblov sa nachádzajú v prílohe č. 2 tejto výzvy.

1. Odpredávaná linka na spracovanie káblov bola uvedená do prevádzky v roku 2015. Linka sa predáva ako celok. K dispozícii je dokumentácia od výrobcu vrátane revíznych správ a dokumentácie z uvedenia do prevádzky.

Linka je v súčasnosti nainštalovaná v objekte SO 760-I.3 v areáli JAVYS, preto si kupujúci si pred zahájením demontáže prevezme odpojené zariadenie a na vlastné náklady zrealizuje demontáž a naloženie zariadení, ktoré sú predmetom predaja.

1. V prípade záujmu **je možné uskutočniť fyzickú obhliadku** predávaného majetku v areáli predávajúceho v Jaslovských Bohuniciach. **Termín obhliadky je stanovený na obdobie od 28.10.2025 do 31.10.2025. Čas obhliadky si je potrebné dohodnúť individuálne.** Obhliadky sa môžu zúčastniť maximálne dvaja zamestnanci záujemcu. **Najneskôr dva pracovné** **dni** pred termínom obhliadky je nutné zaslať identifikačné údaje zúčastnených (meno a priezvisko, dátum narodenia, číslo preukazu totožnosti) na adresy: jurik.daniel@javys.sk a to z dôvodu vybavenia vstupov do priestorov spoločnosti JAVYS, a.s. Následne Vám bude zaslané na vyplnenie tlačivo s poučením o podmienkach vstupu do spoločnosti JAVYS, a.s.

**2. PODMIENKY PREDAJA**

1. **Predloženie cenovej ponuky:**

Podľa podmienok uvedených v bode 3 tejto výzvy „Doručenie a obsah cenovej ponuky“ a podľa prílohy č. 1 tejto výzvy „Cenová ponuka“.

1. **Platnosť cenovej ponuky:**

Minimálne do 28.02.2026.

1. **Kritérium hodnotenia:**

Jednotková cena (EUR bez DPH) za linku, ktorá sa predáva ako jeden celok.

1. **Finančná zábezpeka:**

Finančná zábezpeka sa vyžaduje, a to **vo výške 2.000,- EUR.**

V prípade, že finančná zábezpeka je jednou z podmienok splnenia účasti vo verejnom ponukovom konaní, táto musí byť, **najneskôr v posledný deň lehoty na doručenie ponuky,** v plnej výške pripísaná na bankový účet predávajúceho :

Banka: Tatrabanka, a.s., Bratislava,

IBAN, BIC (SWIFT): SK6111000000002629106127, TATRSKBX,

Variabilný symbol: IČO záujemcu (v prípade právnickej osoby),

dátum narodenia záujemcu (v prípade fyzickej osoby),

Informácia pre príjemcu: „Linka ELDAN“.

Z verejného ponukového konania budú vylúčené ponuky tých záujemcov, ktorých finančná zábezpeka nebude riadne zložená na uvedenom účte a v požadovanom termíne.Zložená finančná zábezpeka bude vrátená záujemcom v plnej výške bez úročenia do 14 pracovných dní:

**Zložená finančná zábezpeka bude vrátená záujemcom** v plnej výške bez úročenia do 7 pracovných dní:

* od vylúčenia uchádzača z ponukového konania,
* od uhradenia faktúry víťazným uchádzačom,
* od skončenia lehoty viazanosti ponúk,
* od zrušenia výberového konania.

**Zložená finančná zábezpeka prepadne v prospech predávajúceho** v prípade, ak uchádzač:

* odmietne uzatvoriť zmluvu v lehote do ukončenia platnosti cenovej ponuky,
* odstúpi od uzatvorenej zmluvy,
* neuhradí kúpnu cenu v plnej výške podľa podmienok uvedených v kúpnej zmluve.

1. **Predávajúci si vyhradzuje právo:**

* v prípade dostatočného počtu predložených platných cenových ponúk zrealizovať elektronickú aukciu, do ktorej sa bude môcť zapojiť uchádzač s najvyššou ponúknutou cenou a uchádzači s cenovou ponukou maximálne o 10 % nižšou, ako je cenová ponuka uchádzača s najvyššou ponúknutou cenou,
* požiadať o navýšenie cenových ponúk uchádzača s najvyššou ponúknutou cenou a uchádzačov s cenovou ponukou maximálne o 10 % nižšou, ako je cenová ponuka uchádzača s najvyššou ponúknutou cenou,
* neakceptovať žiadnu z predložených cenových ponúk bez udania dôvodu,
* zrušiť verejné ponukové konanie bez udania dôvodu.

1. **Výsledky verejného ponukového konania:**

Výsledky verejného ponukového konania budú oznámené uchádzačom po vyhodnotení ponúk a podpísaní zápisu zo stretnutia hodnotiacej komisie pre vyhodnotenie ponúk na odpredaj železničného vozňa.

1. **Kúpna zmluva:**

Víťaz ponukového konania bude kontaktovaný a bude mu zaslaný návrh kúpnej zmluvy (príloha č. 3 tejto výzvy). Po jeho podpísaní a doručení predávajúcemu bude zabezpečené jeho podpísanie predávajúcim a bude vystavená zálohová faktúra. Dohodnutá cena musí byť zaplatená jednorazovo vopred na účet predávajúceho do 7 kalendárnych dní odo dňa doručenia zálohovej faktúry predávajúcim kupujúcemu tak, ako je to uvedené v návrhu kúpnej zmluvy.

1. **Manipulácia, naloženie a odvoz majetku z areálu predávajúceho v Jaslovských Bohuniciach:**

Všetky činnosti zabezpečí kupujúci na vlastné náklady. Kupujúci je povinný po prevzatí odpojenej linky odkúpený majetok, demontovať a odviezť najneskôr do 30 pracovných dní od zaplatenia zálohovej faktúry. Po uplynutí tejto lehoty bude kupujúcemu účtované **„skladné“** vo výške 50,- € za každý začatý deň a za každú položku majetku od uplynutia lehoty na prevzatie a odvoz majetku.

**3. DORUČENIE A OBSAH CENOVEJ PONUKY**

1. Pokiaľ máte, ako fyzická osoba alebo spoločnosť, záujem o odkúpenie uvedeného majetku, najneskôr do **14.11.2025 do 13:00 hod.**:

* doručte Vašu záväznú cenovú ponuku, v písomnej forme, v neporušenej a zalepenej obálke, do podateľne predávajúceho na adresu:

**Jadrová a vyraďovacia spoločnosť, a.s.**

**PONUKA – Linka Eldan – NEOTVÁRAŤ!**

**Ing. Henrich Drábik**

**Jaslovské Bohunice 360**

**919 30 Jaslovské Bohunice**

1. Cenová ponuka (príloha č. 1 tejto výzvy) musí obsahovať:

* **kontaktné údaje záujemcu,**
* **cenový návrh** za odpredávaný majetok v EUR bez DPH. Záujemca uvedie cenu za položku podľa prílohy č. 1 - Cenová ponuka,
* **výslovný súhlas s podmienkami predaja uvedenými v tejto výzve** (text je uvedený v prílohe č. 1 tejto výzvy).

1. Cenová ponuka a prípadné ďalšie súvisiace doklady musia byť, v prípade právnickej osoby, podpísané osobami, ktoré sú oprávnené konať v mene spoločnosti. Podpísaním cenovej ponuky uchádzač vyjadruje svoj súhlas so všetkými podmienkami verejného ponukového konania a akceptuje ten stav, v akom sa predmet verejného ponukového konania nachádza.
2. V prípade otázok týkajúcich sa tejto výzvy sa môžete obrátiť na:

**Ing. Daniel Jurík**

Odbor obchodu a obstarávania

Tel.: 033 / 531 2253

e-mail: jurik.daniel@javys.sk

**Prílohy:**

Príloha č. 1 - Cenová ponuka

Príloha č. 2 - Fotodokumentácia

Príloha č. 3 - Návrh kúpnej zmluvy